stanford-oval/wikipedia huggingface dataset:
בניין פארק רו
הערות שוליים

↑  New York City Landmarks Preservation Commission.‏ "Park Row Building Designation Report" ‏(15 ביוני 1999)
↑  Other addresses for the building include 13-21 Park Row, 3 Theatre Alley and 13 Ann Street.New York City Landmarks Preservation Commission. "Park Row Building Designation Report" ‏(15 ביוני 1999)
↑  "Robert H. Robertson Dead". The New York Times. 1919-06-05.
↑  Guide to Civil Engineering Projects In and Around New York City (2nd ed.). Metropolitan Section, American Society of Civil Engineers. 2009. p. 106.
↑  The construction dates were October 20, 1896 to July 20, 1899. New York City Landmarks Preservation Commission."Park Row Building Designation Report" (15 ביוני 1999)
↑  New York City Landmarks Preservation Commission. "Park Row Building Designation Report" (June 15, 1999)
↑  Scientific American (December 24, 1898)
↑  Scientific American (December 24, 1898)
↑  Gray, Christopher (2000-03-12). "The Park Row Building, 15 Park Row; An 1899 'Monster' That Reigned High Over the City". New York Times.
↑  Landau, Sarah Bradford; Condit, Carl W. (1999). Rise of the New York Skyscraper: 1865-1913. Yale University Press. p. 256. ISBN 0-300-07739-4.
↑  New York City Landmarks Preservation Commission."Park Row Building Designation Report"‏ (15 ביוני 1999)
| --- | --- |
בקרת זהויות :  VIAF: 316746808   WorldCat (עם VIAF): 316746808 
הבניין כפי שפורסם בכתב העת סיינטיפיק אמריקן ב-24 בדצמבר 1898
בניין פארק רו כפי שצולם בשנת 1912
קו הרקיע של מנהטן כפי שצולם בשנת 1902
ג'רלד אברהמס

| --- | --- |
אין תמונה חופשית
 לידה:  15 באפריל 1907 ליברפול, הממלכה המאוחדת 
 פטירה:  15 במרץ 1980 (בגיל 72) 
 מקצוע נוסף:  סופר, עורך דין, פרובלמאי 
 מדינה:  הממלכה המאוחדת 
 
ג'רלד אברהמס (באנגלית: Gerald Abrahams;‏ 15 באפריל 1907 – 15 במרץ 1980) היה עורך דין, סופר, מרצה למשפטים ושחמטאי יהודי-בריטי, מחברם של ספרי שחמט רבים ויוצר הגנת אברהמס.
אברהמס נולד בליברפול, בריטניה, ב-1920 עסק בחיבור בעיות שחמט והתחיל לשחק שחמט תחרותי בגיל 14.
בשנים 1933 - 1934 היה מרצה למשפטים באוניברסיטת המלכה בבלפסט.
הישגים בתחום השחמט

ב-1933 אברהמס סיים במקום השלישי באליפות בריטניה.
ב-1936 סיים במקום השלישי באליפות נוטינגהאם הפתוחה.
אברהמס הצטיין גם במופעים סימולטניים של שחמט עיוור, כך למשל במופע סימולטני שיחק במאי 1934 נגד 4 שחקנים חזקים במיוחד, ניצח שניים וסיים בתיקו עם שני הנותרים.
ספריו

1938 Law Affecting Police and Public (השפעת החוק על המשטרה ועל הציבור)
1939 Law Relating to Hire Purchase (החוק ביחס לרכישת שכיר)
1940 Ugly Angel (מלאך מכוער)
1941 Retribution (עונש)
1943 Day of Reckoning (יום הדין)
1943 World Turns Left (העולם פונה שמאלה)
1945 Conscience Makes Heroes (תודעה יוצרת גיבורים)
1948 Teach Yourself Chess (למד עצמך שחמט)
1951 The Chess Mind (המוח השחמטאי)
1951 Lunatics and Lawyers (מטורפים ועורכי דין)
1954 The Legal Mind (המוח המשפטי)
1955 Chess (שחמט)
1956 La Mediocrazia Contemporanea (הבינוניות בת זמנינו)
1957 Lo Stato Come Societa Commerciale: E La Irresponsibilitia Dei Ministri ()
1958 The Law for Writers and Journalists (החוק לסופרים ועיתונאים)
1958 According to Evidence: An Essay on Legal Proof (בהתאם לראיות: מסה על הוכחה משפטית)
1961 Technique in Chess (טכניקה בשחמט)
1961 The Jewish Mind (המוח היהודי)
1962 Brains in Bridge (ידע בברידג')
1963 Test Your Chess (בחן את השחמט שלך)
1964 Police Questioning: The Judges’ Rules (חקירה משטרתית: פסיקת השופטים)
1965 Pan Book of Chess (ספר הפאן לשחמט)
1965 Handbook of Chess for Beginners and Practiced Players (ספר השחמט למתחילים ושחקנים)
1966 Let’s Look at Israel (הבה נביט בישראל)
1968 Trade Unions and the Law (איגודי מסחר והחוק)
1971 Morality and the Law (מוסר וחוק)
1974 Not Only Chess: A Selection of Chessays (לא רק שחמט: מבחר מאמרים על שחמט)
1977 Brilliance in Chess (הברקות בשחמט)
פרנץ צ'יק

פרנץ "פרקו" צ'יק (בהונגרית: Csik "Ferkó" Ferenc; ‏12 בדצמבר 1913 – 29 במרץ 1945) היה שחיין הונגרי. אלוף אולימפי (ברלין 1936) ואלוף אירופה (מגדבורג 1934) במשחה היוקרתי ל-100 מטר חופשי. נוסף לכך, היה שותף לשיא העולם במשחה שליחים 4x100 מטר חופשי.
ביוגרפיה

צ'יק נולד בקאפושוואר. הוא התאמן בהדרכתו של יוז'ף ורטשי.
ביוגרפיה > אלוף אירופה

באליפות אירופה בשחייה שנערכה במגדבורג, גרמניה בשנת 1934 זכה צ'יק בשתי מדליות זהב במשחה ל-100 מטר חופשי בתוצאה של 59.7 שניות ובמשחה שליחים 4x200 מטר חופשי בתוצאה של 9:30.2 דקות, לפני גרמניה (9:31.2 דקות) ואיטליה (9:44.1 דקות).
ביוגרפיה > אלוף אולימפי

באולימפיאדת ברלין (1936) זכה צ'יק בשתי מדליות, אחת זהב ואחת ארד. מדליית זהב במשחה היוקרתי ביותר ל-100 מטר חופשי (משחה הגמר הראשון באולימפיאדה) כששחה במסלול הקיצוני בתוצאה של 57.6 שניות, לפני מאסאנורי יוסה (57.9 שניות) ושיגאו אראי (58.0 שניות) שניהם מיפן. במשחה השתתף גם השיאן העולמי פיטר פיק מארצות הברית (56.4 שניות) שקבע בשלב המוקדמות שיא אולימפי חדש (57.6 שניות) וסיים שישי. מדליית ארד במשחה שליחים 4x200 מטר חופשי בתוצאה של 9:12.3 דקות, אחרי יפן שקבעה שיא עולם חדש של (8:51.5 דקות) וארצות הברית (9:03.0 דקות).
בתחרות שחייה שנערכה בבודפשט ביוני 1937 קבע צ'יק ביחד עם חבריו במשחה שליחים 4x100 מטר חופשי שיא עולם חדש של 4:10.2 דקות, חודש וחצי לאחר מכן בתחרות נוספת שנערכה בבודפשט הם שיפרו את השיא והעמידו אותו על 4:06.6 דקות.
ב-20 בנובמבר 1937 קיבל צ'יק את תעודת הדוקטורט שלו ברפואה.
בתחרות שחייה שנערכה בבודפשט ביולי 1938 הוא וחבריו החזירו לעצמם את שיא העולם במשחה שליחים 4x100 מטר בתוצאה של 4:02.0 דקות.
צ'יק היה נשוי ולזוג נולדו שני ילדים בן ובת .
במהלך מלחמת העולם השנייה שירת צ'יק כרופא. ב-29 במרץ 1945 במהלך התקפה אווירית בשופרון הוא נהרג תוך כדי מתן סיוע לפצוע.
צ'יק וצ'אק

תוך כדי ניצחונו של צ'יק באולימפיאדה, בתחרות הקפיצה לגובה ניצחה איבויה צ'אק אתלטית יהודייה, אף היא מהונגריה. האוהדים ההונגרים שלא ידעו את נפשם מרוב שמחה, פרצו בקריאות צ'יק צ'אק, צ'יק צ'אק וכל הקהל הצטרף אליהם. בטעות יש חושבים שזהו מקור הביטוי.
תארים והישגים

בסך הכל קבע צ'יק 3 שיאי עולם בשחייה, כולם במשחה שליחים 4x100 מטר חופשי ו-6 שיאי אירופה בשחייה.
בסך הכל קבע צ'יק 13 שיאים הונגריים בשחייה וזכה ב-17 תוארי אליפות הונגריה.
בשנת 1983 זכה צ'יק להכלל בהיכל התהילה הבינלאומי של השחייה.
הערות שוליים

1 2  פרנץ צ'יק, באתר International Swimming Hall of Fame (באנגלית)
↑  רוביק רוזנטל, הזירה הלשונית: המילון לרצח רבין, באתר nrg‏, 29 באוקטובר 2009
פרימוריה-גורה

מחוז פרימוריה-גורה (קרואטית Primorsko-goranska županija) הוא מחוז בצפון-מערב קרואטיה המשתרע לחופיו של מפרץ קוורנר ובאלפים הדינרים. שטחו של המחוז הוא 3,582 קמ"ר ומרכזו בעיר רייקה. המחוז כולל גם את האיים קרק, צרס, לושין וראב המהווים כולם יעדים תיירותיים פופולרים.
אוכלוסייה

בשנת 2001 מנתה אוכלוסיית המחוז 305,505 איש, רובם המכריע קרואטים. כמחצית מהאוכלוסייה התגוררה בעיר רייקה ורובה באזור המטרופוליטני של העיר. לפי מפקד שנערך בשנת 2001 הייתה ההתפלגות הלאומית של תושבי המחוז כדלקמן:
| לאום | מספר | אחוז |
| --- | --- | --- |
| קרואטים | 258.438 | 84,59% |
| סרבים | 15.005 | 4,91% |
| איטלקים | 3.539 | 1,16% |
| בוסנים | 3.021 | 0,99% |
| סלובנים | 2.883 | 0,94% |
| אלבנים | 2.063 | 0,68% |
| מונטנגרים | 643 | 0,21% |
| צוענים | 589 | 0,19% |
| הונגרים | 516 | 0,17% |
| מקדונים | 489 | 0,16% |
| אין נתונים | 11.914 | 3,90% |
הערות שוליים

↑  הלשכה הקרואטית לסטטיסטיקה
| --- | --- |
בקרת זהויות :  GND: 4529759-9  MusicBrainz: 62223575-5a29-4807-9616-8db66397d403  NKC: ge690713
פרימטריום

| --- | --- |

 שיוך:  רחם 
 
הפרימטריום (perimetrium, או שכבת הרחם הנסיובית) הוא השכבה הנסיובית החיצונית של הרחם, הנובעת מהצפק שמעל קרקעית הרחם, ויכולה להיחשב כצפק בקרביים.
מבנה ומיקום

הפרימטריום מורכב משכבה שטחית של ממברנת מזותל ושכבה דקה של רקמת חיבור רופפת מתחתיה.
מקדימה, הפרימטריום מכסה את קרקעית הפונדוס (Fundus) של הרחם ואת חלקו העליון של הרחם עד שהוא פוגש את פני השטח העיליים של שלפוחית השתן הסמוכה. כתוצאה מכך נוצר קפל קעור של הצפק, כיס הווסיקוטרין (vesicouterine pouch). מאחור, הפרימטריום מכסה את כל משטח הרחם בעומק צוואר הרחם, שם הוא מתקפל בחזרה אל החלחולת הסמוכה ויוצר כיס רקטו-רחמי (rectouterine pouch), נקודת הניקוז הנמוכה ביותר של חלל הצפק. באופן רוחבי, הפרימטריום משתלב בקרומים הנסיוביים של הרצועות הרחבות.
הערות שוליים

↑  Manual of Obstetrics. (3rd ed.). Elsevier. pp. 1-16. מסת"ב 9788131225561.
↑  Ross, Michael H.; Pawlina, Wojciech. Histology, a text and atlas (Sixth ed.). p. 848.
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
ג'רישה

| --- | --- |

אתר "שבע טחנות" בג'רישה
 טריטוריה:  המנדט הבריטי המנדט הבריטי
 מחוז:  לוד
 נפה:  יפו
 שפה רשמית:  ערבית
 שטח:  555 דונם עות'מאני (1945)
 סיבת נטישה:  סיכום בין ההגנה למוכתאר שייח' מוניס
 תאריך נטישה:  פברואר 1948
 יישובים יורשים:  פארק הירקון בתל אביב, שיכון ותיקים ברמת גן
 דת:  מוסלמים
 אוכלוסייה:  ‏
  ‑ ביישוב לשעבר:  190 (1945)
 קואורדינטות:  32°05′43″N 34°48′28″E﻿ / ﻿32.09527778°N 34.80777778°E﻿ / 32.09527778; 34.80777778 
 אזור זמן:  UTC +2
  מפת מיקום  מפה מפורטת   (למפת גוש דן מוגדלת) ג'רישה(למפת גוש דן רגילה) ג'רישה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ג'רישה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ג'רישה  he tabBackground:;tabBorder:#aaa;defaultTab:0;
ג'רישה (בערבית: جريشة) היה כפר ערבי קטן מדרום לנחל הירקון, שתושביו התפנו ממנו במהלך מלחמת העצמאות. הכפר שכן במקום בו מצוי כיום אתר "שבע טחנות", בפארק הירקון שבתל אביב.
היסטוריה

הכפר נזכר לראשונה במאה ה-13. לאחר כיבוש ארסוף בידי הסולטן הממלוכי ביברס בשנת 1265, הוא הקדיש טחנת קמח בכפר לטובת מסגד סידנא עלי. כעבור מאתים שנה הקדיש הסולטן הממלוכי אינאל (בשלטון בין השנים 1461-1453) למסגד סידנא עלי חלק מהכנסות הכפר ג'רישה עצמו.
בתקופה העות'מאנית, בשנת 1596 הכפר השתייך לנפת בני צעב (מחוז שכם) ומספר תושביו נאמד ב-121 נפש. ב-1851 מוזכרת "ג'אריסה" על ידי החוקר אדוארד רובינסון; זהו התיאור הראשון במאה ה-19 על יישוב באזור. תושבי הכפר, שהיו מוסלמים, עבדו ביישובי הסביבה וכן עסקו בחקלאות, ככל הנראה כאריסים על אדמות שבבעלות בני הכפר השכן שייח' מוניס. בשטח ג'רישה היו שלוש טחנות קמח כבר בתקופה העות'מאנית, ובהתאם לכך היווה הכפר מרכז אזורי של טחינת קמח. בסוף המאה ה-19 תואר הכפר כקטן מאוד, בעל מבני טיט, באר ומטע זיתים.
בשנות ה-20 של המאה ה-20 נקנו הטחנות על ידי יהודי מתל אביב, אך ב-1936 הפסיקו הטחנות לפעול לאחר שלא עמדו בתחרות עם טחנות חדישות יותר. בתקופת שלטון המנדט הבריטי הייתה ג'רישה מרכז בילויים לתושבי יפו הסמוכה. לדברי מרום, מדי שנה בחודש אפריל אלפי עולי רגל מיפו, רמלה ולוד, נוצרים ומוסלמים כאחד,
חגגו את חגיגות הפנטקוסט ( ,Pentecostבערבית: אלענצרה) בג'רישה." ביום זה נערכו פיקניקים וחגיגות על גדות הירקון, מרוצי סוסים ושיט בנהר." האתגורף שמואל אביצור העיד כי "ג'רישה ]...[ היה לתחנה של סירות־מנוע ולמעגן לסירות שיט. תושביו המעטים [...] שקעו ב"ענף" פרנסה חדש — הקימו סוכות ומחצלאות ופתחו בתי־קפה קטנים, ובאחרונה גם בתי־קפה גדולים ומשוכללים בהם יבלו את זמנם, ינפשו ויתבדרו מעמל השבוע, אנשי הכרך מתל אביב ותושבי רמת גן והיישובים שבקרבתה."
על פי ניר מן, "בשנת 1935 השלימו אכרי שרונה את רכישת הקרקעות בתל ג'רישה שעל שפת הירקון (גבעת נפוליאון ברמת גן)". על פי סקר הכפרים 1945 בארץ ישראל שטח הכפר בבעלות ערבית בשנת 1945 עמד על 462 דונם. 93 דונמים היו בבעלות יהודית. בפברואר 1948 התפנו תושבי הכפר מבתיהם בעקבות סיכום של נציג ארגון "ההגנה" עם אבראהים אבו כחיל, מנכבדי שייח' מוניס.
לאחר מלחמת העצמאות הוקם על אדמות שהיו שייכות לכפר חלק מ"שיכון ותיקים" ברמת גן. כיום יושב אתר "שבע טחנות" שבפארק הירקון בתל אביב על אדמות הכפר, ובו שרידים מטחנות הקמח. מן הכפר לא נותרו שרידי מבנים. מדרום לכפר נמצא תל נפוליאון, ובו שרידי יישוב קדום מן התקופה הכנענית ומהתקופה הישראלית.
הערות שוליים

↑  Roy Marom, Al-Sheikh Muwannis: Transformations in the Arab Countryside between the Mountainous Interior and the City of Jaffa, 1750-1848 הכפר אלשיח' מונס תמורות במרחב הכפרי הערבי בין שדרת ההר לעיר יפו 1948-1750, קתדרה, 2023-01-01, עמ' 16-15
↑  מפת האזור 1919 עליה מסומן הכפר. הוכנה ע"י צבא בריטניה. כוללת סימון טחנת קמח וסכר, באתר הספרייה הלאומית, אוסף המפות ע"ש ערן לאור
↑  מכון אבשלום
↑  Conder, Claude Reignier and H.H. Kitchener: The Survey of Western Palestine. London:Committee of the Palestine Exploration Fund, 1881, II, p.251. Also  quoted in Khalidi, 1992, p.246
↑  מרום, "אלשיח' מונס", עמ' 26.
↑  שמואל אביצור, עם חופי הירקון לפני קום המדינה, תל אביב, תש"ם, עמ' 187 (כמצוטט אצל מרום, "אלשיח' מונס")
↑  ניר מן, שרונה בשנות המאבק 1938-1949, יד יצחק בן צבי, העמותה לחקר כוח המגן על שם ישראל גלילי, תשס"ט (2009)
↑  Sami Hadawi, Village statistics 1945, Classification of Land and Area Ownership in Palestine, Beirut, 1970 דפים סרוקים באתר פלסטין ריממברד
בריסטול בריטניה

ערך זה עוסק במטוס נוסעים בריטי. אם התכוונתם לעיר באנגליה, ראו .
4X-AGB בריסטול בריטניה של אל על בנמל התעופה לונדון הית'רו, מרץ 1967
מטוס בריסטול בריטניה של אל על (4X-AGC), אשר קבע ב-19 בדצמבר 1957 שיא מהירות ומרחק חדש בטיסה ישירה מניו יורק לשדה התעופה לוד, מרחק 9,270 ק"מ ב-14:46 שעות.
בריסטול בריטניה (באנגלית: Bristol Type 175 Britannia) היה מטוס נוסעים בריטי לטווח בינוני עד ארוך אשר תוכנן על ידי יצרן המטוסים "בריסטול אירופליין" בשנת 1952, כדי שיוכל להגיע לכל קצוות האימפריה הבריטית. בזמן טיסות-המבחן של המטוס התברר כי בכונסי-האוויר של מנועי הטורבו-פרופ בהם צויד, עלולה להיווצר התקרחות, ושנים מאבות-הטיפוס של דגם זה אבדו כתוצאה מתקלה זו, לפני שאותרה ונמצא לה פתרון. בריסטול בריטניה תוכנן לעמוד בדרישות של נתיבי טרנס-אטלנטיקה בריטית אל מעבר לים (BOAC) הבריטית, והוביל עד 90 נוסעים הלוך ושוב לארצות הברית. אב הטיפוס (G-ALBO) הוטס לראשונה ב-16 באוגוסט 1952.
השלמת פיתוחו של המטוס הגיעה בד בבד עם תחילת עידן הסילון במטוסי הנוסעים בעולם. כתוצאה מכך נפגעה הדרישה למטוסי בריסטול בריטניה ורק 85 מטוסים מדגם זה יוצרו, בטרם הופסק הייצור בשנת 1960. למרות זאת, דגם הבריטניה מהווה ציון דרך במטוסי נוסעים המצוידים במנועי טורבו-פרופ, והוא היה אהוד מאוד על נוסעיו. המטוס זכה לכינוי "הענק הלוחש" בזכות היותו שקט יחסית לסביבה (על אף שתא הנוסעים היה פחות שקט).
המטוס תוכנן להמריא במשקל מרבי של 185,000 ליברות (כ-84 טונות).
חברת קנדאייר רכשה את הרישיון לייצור מטוסי הבריטניה מן היצרן הבריטי וייצרה 72 מטוסים נוספים מדגם זה.
אל על רכשה ב-1956 שלושה מטוסי בריטניה שסופקו לה החל מסוף 1957. הראשון שבמטוסים אלו הוצג בסלון האווירי בפארנבורו בספטמבר 1957. המטוס צויד ב-72 מושבים במחלקת התיירים ו-18 מושבים במחלקה הראשונה והוצג בשדה התעופה לוד בספטמבר 1957. בדצמבר 1957 השיגה אל על שיא עולמי בטיסה רצופה ללא חנייה, מניו יורק ללוד, במטוס בריסטול בריטניה. אל על הייתה חברת התעופה השנייה בעולם שהטיסה את מטוסי בריטניה, לאחר BOAC.
הערות שוליים

↑  A long-range commercial and military transport aircraft known as the 'Whispering Giant'., BAE SYSTEMS
1 2  ח. גליקשטיין, בריטניה ראשונה נמסרה לאל על ותגיע ב-12 לח.ז., דבר, 5 בספטמבר 1957
↑  דגם מטוס בריטניה מתערוכת פרנבורו למוצג אל על בתערוכת התעופה בתל אביב, דבר, 5 באוקטובר 1956
↑  בריטניה של אל על ישותף במפגן התעופה הבינלאומי, מעריב, 29 באוגוסט 1957
הבריטניה של אל על בתצוגהת פארנבורו, דבר, 3 בספטמבר 1957
↑  הגיע המטוס הראשון מסוג "בריטניה" שרכשה חברת "אל על", קטעי עיתונות - מטוס 'בריטניה' ומשרדי 'אל על' בלונדון, ארכיון דורה גד, הספרייה הלאומית
↑  מטוס בריטאניה ימריא היום מלוד, דבר, 22 בדצמבר 1957
↑  עדית זרטל, סיפורים בחברה טובה, דבר, 29 באוגוסט 1969
| --- | --- |
בקרת זהויות :  NLI: 987007556448805171  GND: 7607864-4  LCCN: sh97001745  NARA: 10665480
גדלסתיים

| גדלסתיים |
| --- | --- |
 Kraemeria samoensis
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: Gobiiformes
תת־סדרה:: דמויי-קברנון
משפחה:: גדלסתיים
שם מדעי
 Kraemeriidae ‏וייטלי, 1935

גדלסתיים (שם מדעי: Kraemeriidae) הם משפחה של דגי גרם מסדרת הדקראים הקרובים לקברנוניים ונראים כמותם. כמה חוקרים מגדירים את מיני המשפחה כחלק ממשפחת הקברנוניים הגדולה. הם חיים רוב זמנם בהתחפרות בחולות הימיים.
מינים אלו מצויים רק באזור הטרופי של האזור האינדו-פסיפי מחופי האוקיינוס ההודי עד למרכז האוקיינוס השקט. מין אחד Gobitrichinotus arnoulti אנדמי למימי מדגסקר. הם חיים בעומקים רדודים ומצויים בעיקר בשוניות אלמוגים או בחוליות בקרבת החופים. כמה מינים מצויים במים מליחים ואף במקווי מים מתוקים.
לדגים אלה צורה מוארכת, והם בעלי סנפירי חזה קצרים ורחבים וסנפירי גב ושת קוצניים. לסתותיהם גדולות יחסית, ומהם קיבלו את שמם. אורכם המרבי מגיע ל-6 סנטימטרים.
מיון

סוג Gobitrichinotus
מין Gobitrichinotus arnoulti
מין Gobitrichinotus radiocularis
סוג Kraemeria
מין Kraemeria bryani
מין Kraemeria cunicularia
מין Kraemeria galatheaensis
מין Kraemeria merensis
מין Kraemeria nuda
מין גדלסת חולית (Kraemeria samoensis)
מין Kraemeria tongaensis
ג'ק מדיקה

ג'ק צ'פמן מדיקה (באנגלית: Jack Chapman Medica; ‏5 באוקטובר 1914 – 15 באפריל 1985) היה שחיין אמריקאי, אלוף אולימפי בעל 3 מדליות, מהן אחת זהב ושיאן עולם במשחים ל-200 מטר ול-400 מטר חופשי.
ביוגרפיה

מדיקה נולד וגדל בסיאטל, וושינגטון.
ביוגרפיה > שיאן עולם

בתחרות שחייה שנערכה בהונולולו, הוואי ב-30 באוגוסט 1934 קבע מדיקה במשחה ל-400 מטר חופשי שיא עולם חדש של 4:38.7 דקות, שיפור לשיא העולם בן השנה של שוזו מקינו מיפן (4:46.4 דקות). שיא זה החזיק מעמד 7 שנים ונשבר על ידי בן ארצו ביל סמית' 
(4:38.5 דקות). בתחרות שחייה שנערכה בשיקגו, אילינוי ב-12 באפריל 1935 הוא קבע במשחה ל-200 מטר חופשי שיא עולם חדש של 2:07.2 דקות, שיפור לשיא העולם בן ה-8 שנים של בן ארצו ג'וני וייסמילר (2:08.0 דקות). שיא זה החזיק מעמד 9 שנים ונשבר על ידי ביל סמית' (2:06.2 דקות).
ביוגרפיה > אלוף אולימפי

באולימפיאדת ברלין (1936) זכה מדיקה ב-3 מדליות, 1 זהב ו-2 כסף. מדליית זהב, במשחה ל-400 מטר חופשי בשיא אולימפי חדש של 4:44.5 דקות, לפני שונפיי אוטו (4:45.6 דקות) ושוזו מקינו (4:48.1 דקות) שניהם מיפן. מדליות כסף במשחה ל-1500 מטר חופשי בתוצאה של 19:34.0 דקות, אחרי נובורו טראדה מיפן (19:13.7 דקות) ולפני שונפיי אוטו (19:34.5 דקות) ובמשחה שליחים 4x200 מטר חופשי בתוצאה של 9:03.0 דקות, אחרי יפן שקבעה שיא עולם חדש של 8:51.5 דקות ולפני הונגריה (9:12.3 דקות).
לאחר שפרש משחייה תחרותית בתקופת מלחמת העולם השנייה, לימד מדיקה הישרדות במים בצי האמריקני. עקב מגבלת הראייה שלו, הוא לא גויס לצבא.
מדיקה עבד כמאמן שחייה באוניברסיטת פנסילבניה.
בשנת 1985 נפטר מדיקה בקרסון סיטי בירת מדינת נבדה.
תארים והישגים

מדיקה קבע 11 שיאי עולם חדשים במשחים ל-200 מטר ול-400 מטר חופשי.
מדיקה זכה ב-10 תוארי אליפות ארצות הברית וב-9 תוארי אליפות המכללות (NCAA)
בשנת 1966 זכה מדיקה להיכלל בהיכל התהילה הבינלאומי של השחייה.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-200 מטר חופשי
בריסטול פייטר

| --- | --- |

 מאפיינים כלליים
 יצרן:  בריסטול
 שנות ייצור:  2004-היום
 סיווג:  מכונית על
 אורך:  4,420 מ"מ 
 רוחב:  1,795 מ"מ 
 גובה:  1,345 מ"מ 
 משקל:  1,540 ק"ג 
 בסיס גלגלים:  2,750 מ"מ 
 מפרט טכני
 מנוע:  8,000 סמ"ק, V-10 טורבו, 1,012 כוחות סוס  (גרסת ה-T)
 
בריסטול פייטר (אנגלית: Bristol Fighter) היא מכונית-על אקסקלוסיבית בריטית המיוצרת במספרים מזעריים על ידי יצרנית הרכב חברת בריסטול מאז שנת 2004.
מבנה הקופה בעל דלתות הכנף עוצב על ידי מקס בוקסטורם ומקנה למכונית את היכולת להגיע למהירות מרבית של 337 קילומטר לשעה. בבריסטול פייטר הבסיסית מותקן מנוע V-10 בנפח שמונה ליטרים המבוסס על מנוע משודרג של דודג' וייפר שהספקו 525 כוחות סוס ב-5,600 סיבובים לדקה. בנוסף לדגם הבסיסי, מייצרת בריסטול את הפייטר S, דגם משופר של הפייטר הבסיסית בו המנוע הוא בעל 612 כוחות סוס. תיבת ההילוכים מגיעה בשתי תצורות שונות לבחירת הלקוח. שישה הילוכים ידנית או ארבעה הילוכים אוטומטית. המכונית מאיצה מ-0 ל-60 מייל לשעה (כ-97 קילומטר לשעה) ב-4 שניות. משקל המכונית הוא 1,475 קילוגרם.
מחיר המכונית היה בשנת 2005 ‏229,125 לירות שטרלינג או 256,150 עבור הפייטר S.
פייטר T

בשנת 2006 הכריזה בריסטול על יצור פייטר-T, גרסה משודרגת לפייטר-S. הפייטר-T היא בעלת מנוע V10 מוגדש טורבו המסוגל להפיק 1,012 כוח סוס. היצרן טוען כי מהירותה המרבית היא "מעל ל-430 קמ"ש" אולם היא מוגבלת אלקטרונית ל-362 קילומטר לשעה. הפייטר-T הראשונה נמסרה בספטמבר 2007. הספק מנועה היה גבוה מהבוגאטי ויירון שהחזיקה בשיא של 1,001 כוח סוס מ-2005, אך נמוך מהספק המנוע של ה"שלבי סופר-קאר איירו TT" האמריקנית, שהספקה בשנת 2007 עמד על 1,182 כוח סוס, והיא אף החזיקה בשיא המהירות למכוניות סדרתיות (נמדדו 412 קמ"ש רשמית על ידי גינס ב-2007. ב-2010 השיא חזר לגרסה משופרת של הויירון).
ראו גם

בריסטול 400
בריסטול 401
בריסטול 402
בריסטול 403
בריסטול 404
בריסטול 405
בריסטול 406
בריסטול 407
בריסטול 408
בריסטול 409
בריסטול 410
בריסטול 411
בריסטול 412
בריסטול 603
צ'אבה פניבשי

צ'אבה פניבשי (בהונגרית: Fenyvesi Csaba;‏ בודפשט, 14 באפריל 1943 – בודפשט, 3 בנובמבר 2015) היה סייף הונגרי (דקר) שלוש פעמים אלוף אולימפי ואלוף עולם, מנהל ספורט, דוקטור לרפואה (MD), חוקר סרטן.
קורות חיים

מ-1958 היה סייף של ה-BVSC (ואשאש זוגלו). הוא התחרה הן ברומח והן בדקר בשני כלי הנשק, אך השיג תוצאות יוצאות דופן בדקר. הוא השתתף בשלוש אולימפיאדות, בהן זכה בסך הכל בתואר אולימפי אישי אחד ושני מדליות זהב קבוצתיות. זה הפך אותו לסייף ההונגרי השמיני הכי מצליח בתולדות אולימפיאדות הקיץ, ואחרי האלוף האולימפי שזכה ארבע פעמים ג'זה קולצ'אר - הסייף השני הכי מצליח בדקר. הוא זכה בסך הכל בשמונה מדליות באליפות העולם בסיף, התוצאה האישית הטובה ביותר שלו הושגה באנקרה ב-1970, שם סיים במקום השלישי. ב-1972 הוא נבחר לסייף השנה. פניבשי סיים ספורט פעיל ב-1980.
מ-1986 עד 1993, היה נשיא מחלקת הסיף של ה-BVSC, ומ-1989 עד 1993 היה חבר בוועד המנהל של איגוד הסיף ההונגרי. משנת 2001 הוא הפך למנהל כל סוגי הנשק של BVSC. משנת 2011 הפך לחבר הנשיאות של איגוד הספורטאים ההונגרי האלמותי. הוא נפטר מסרטן בנובמבר 2015. בשנת 2019, ההתאחדות הבינלאומית בחרה בו לאחר מותו להיכל התהילה.
קורות חיים > תוצאותיו בספורט > בדקר

שלוש פעמים אלוף אולימפי (אישי: 1972 ; קבוצתי: 1968, 1972)
אולימפי מקום רביעי (קבוצתי: 1976)
אלוף עולם שלוש פעמים (קבוצתי: 1970, 1971, 1978)
אליפות עולם פעמיים מקום שני (קבוצתי: 1969, 1973)
שלוש פעמים אליפות עולם מקום שלישי (אישי: 1970; קבוצתי: 1967, 1975)
אלוף עולם כפול 4. ממוקם (אישי: 1973; קבוצתי: 1977)
אליפות עולם 5. ממוקם (אישי: 1967)
זוכה שלוש פעמים באליפות אירופה (1974–1976)
עשר פעמים אלוף הונגריה (אישי: 1973, 1975; קבוצתי: 1968, 1972–1978)
קורות חיים > תוצאותיו בספורט > ברומח

אולימפי מקום רביעי (קבוצתי: 1972)
אליפות עולם מקום ששי (קבוצתי: 1967)
אלוף הונגריה חמש פעמים (אישי: 1972; קבוצתי: 1964, 1969, 1971, 1972)
הקריירה הרפואית

בשנת 1968 קיבל תואר רפואי באוניברסיטת זמלווייס לרפואה, ולאחר מכן עבר את הבחינות ההתמחות ככירורג. הוא החל את דרכו כפתולוג ורופא בבית החולים MÁV - רכבות הונגריה (מ.א.ב), ולאחר מכן הפך למנתח לחקר הסרטן ולעוזר פרופסור קליני ומרצה בכיר ב-1974. לאחר שסיים את קריירת הספורט הוא היה חוקר אורח במכון הסרטן המאוחד של וירג'יניה. הוא השיג תוצאות משמעותיות בניתוחי גידולים. משנת 1994 הפך למנהל הרפואי של מכון לחקר הסרטן של קרן אמריקאית.
פרסים והוקרה

הסייף ההונגרי של השנה (1972)
טבעת זהב אולימפית MOB (1995)
פרס ספורט לאסלו פאפ בודפשט (2011)
מדליית ההצטיינות של MOB (2014)
אזרחות כבוד של זוגלו
לקריאה נוספת

Ki kicsoda a magyar sportéletben?: I. kötet (A–H). Szekszárd: Babits. 1994. 332. o. ISBN 963-495-008-6
Fechten - Weltmeisterschaften (Herren - Degen) (német nyelven). sport-komplett.de. Sport-Komplett.
Profilja az Olimpiai adatbázisban (באנגלית) (הפרופיל בסיס הנתונים האולימפי)
הערות שוליים

↑  "Gyászol a magyar sport! Elhunyt az olimpiai bajnok". blikk.hu. 2015-11-03. אורכב מ-המקור ב-2015-11-05. נבדק ב-2016-04-12.
↑  "Elhunyt Fenyvesi Csaba olimpiai bajnok vívó". mob.hu. 2015-11-03. נבדק ב-2015-11-03.
↑  Gyász: elhunyt a háromszoros olimpiai bajnok Fenyvesi Csaba, Nemzeti Sport Online, 2015. november 3.
↑  Vívás: Fenyvesi Csaba bekerült a Hírességek Csarnokába, Nemzeti Sport Online, 2019. szeptember 14.
ברייב A-50

ברייב A-50 הוא מטוס התראה מוקדמת ובקרה תוצרת ברית המועצות, המבוסס על מטוס התובלה הצבאי איליושין Il-76. הוא פותח כדי להחליף את ה"טופולב Tu-126". ה-A-50 טס לראשונה בשנת 1978. קיומו נחשף למדינות המערב בשנת 1980 על ידי אדולף טולקצ'וב, מהנדס צבאי סובייטי שריגל עבור ה-CIA. הוא נכנס לשירות ב-1984, עד 1992 יוצרו כ-40 יחידות של המטוס. בשנת 2024 הופלו בחודש אחד שני מטוסי A-50 על ידי אוקראינה, לפי השערות הופל על ידי מערכת S-200 משודרגת של חיל האוויר האוקראיני.